《游仙》
宋代·释文珦

青峰万仞高，云路多盘纡。
松柏冬不凋，悬溜成石肤。
上有逍遥天，元心与道俱。
长揖谢尘凡，放情常晏如。
唯服玉石脂，千年貌不枯。
命我登仙坛。坛名号玄都。
天风起西极，日月生东隅。
神仙递升降，鸾鹤相号呼。
拍肩友洪崖，挥手招麻姑。
流目极昭旷，使我隘九区。
山中有至乐，功名焉足图。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。